Wildberries

Wildberries ir Krievijas e-komercijas uzņēmums un tiešsaistes tirgus platforma (marketplace), kas dibināts 2004. gadā Maskavā. Uzņēmuma dibinātāja ir Tatjana Kima (agrāk Bakaļčuka). Wildberries ir viena no lielākajām e-komercijas platformām Krievijā un darbojas arī vairākās citās valstīs. Uzņēmums sākotnēji specializējās apģērbu un apavu tirdzniecībā, bet vēlāk paplašināja sortimentu, piedāvājot elektroniku, sadzīves preces, kosmētiku, pārtiku, grāmatas un citas preču kategorijas. Wildberries pārvalda plašu loģistikas centru un pasūtījumu izsniegšanas punktu tīklu. 2024. gadā Wildberries apvienojās ar Krievijas reklāmas uzņēmumu Russ, izveidojot kopuzņēmumu RVB. Tajā pašā gadā uzņēmumu skāra konflikts starp tā līdzīpašniekiem Tatjanu Kimu un Vladislavu Bakaļčuku. 2026. gadā Latvijas Nacionālā elektronisko plašsaziņas līdzekļu padome (NEPLP) pieņēma lēmumu ierobežot piekļuvi platformai Wildberries Latvijā. Padome norādīja, ka platformā bija pieejamas preces ar simboliku, kas saistīta ar Krieviju, PSRS un Krievijas karu pret Ukrainu. 2026. gada jūlijā Ukrainas bezpilota lidaparātu uzbrukuma laikā Kotovskā Tambovas apgabalā izcēlās ugunsgrēks uzņēmuma Wildberries loģistikas centrā. Saskaņā ar izdevumu ASTRA un projekta Exilenova+ ziņoto, pēc sprādzieniem aizdegās noliktava un no tās tika evakuēti darbinieki. Krievijas amatpersonas apstiprināja bezpilota lidaparātu uzbrukumu reģionam, taču sniedza atšķirīgu informāciju par uzbrukuma sekām un nodarītajiem postījumiem. Atsauces Ārējās saites Oficiālā tīmekļa vietne